CELEX: 62011TN0289
Language: fi
Date: 2011-06-07 00:00:00
Title: Asia T-289/11: Kanne 7.6.2011 — Deutsche Bahn ym. v. komissio

13.8.2011   
            
            
               FI
            
            
               Euroopan unionin virallinen lehti
            
            
               C 238/22
            
         Kanne 7.6.2011 — Deutsche Bahn ym. v. komissio
   (Asia T-289/11)
   2011/C 238/40
   Oikeudenkäyntikieli: saksa
   
      Asianosaiset
   
   
      Kantajat: Deutsche Bahn AG (Berliini, Saksa), DB Mobility Logistics AG (DB ML AG) (Berliini, Saksa), DB Energie GmbH (Frankfurt-am-Main, Saksa) ja DB Schenker Rail GmbH (Mainz, Saksa) (edustajat: asianajajat W. Deselaers, J. S. Brückner ja O. Mross)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission 14.3.2011 päivätyn tarkastusta koskevan päätöksen, joka on annettu tiedoksi 29.3.2011
            
         
               —
            
            
               kumoamaan kaikki kyseisen tarkastuksen, joka on tehty mainitun lainvastaisen päätöksen perusteella, toteutetut toimenpiteet
            
         
               —
            
            
               velvoittamaan erityisesti komission palauttamaan kaikki asiakirjajäljennökset, jotka on tehty kyseisen tarkastuksen aikana, sillä uhalla, että yleinen tuomioistuin kumoaa komission tulevan päätöksen
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat yleistä tuomioistuinta kumoamaan komission 14.3.2011 tekemän päätöksen K(2011) 1774 (asiat COMP/39.678 ja COMP/39.731), jossa määrättiin asetuksen (EY) N:o 1/2003 (1) 20 artiklan 4 kohdan nojalla Deutsche Bahn AG:hen ja kaikkiin sen suoraan tai välillisesti hallitsemiin oikeushenkilöihin kohdistuvista tarkastuksista sellaisten epäilyjen perusteella, että kyseinen yritys olisi kohdellut tytäryhtiöitään muita yhtiöitä edullisemmin raideliikenteeseen käytettävän sähkön toimituksia koskevan alennusjärjestelmän kautta.
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu kotirauhaa koskevan perusoikeuden rikkomiseen, koska tuomioistuimelta ei ollut etukäteen haettu lupaa kyseiseen toimenpiteeseen.
            
         
               2)
            
            
               Toinen kanneperuste, joka perustuu tehokasta oikeussuojakeinoa koskevan perusoikeuden rikkomiseen, koska tarkastusta koskevaa päätöstä ei edeltänyt minkäänlainen aineellisiin tai oikeudellisiin seikkoihin liittyvä tuomioistuinvalvonta.
            
         
               3)
            
            
               Kolmas kanneperuste, joka perustuu puolustautumisoikeuksien loukkaamiseen, koska tarkastuksen kohde on kuvattu suhteettoman laajasti ja epätäsmällisesti (”fishing expedition”).
            
         
               4)
            
            
               Neljäs kanneperuste, joka perustuu suhteellisuusperiaatteen loukkaamiseen. Tarkastusta koskeva päätös on suhteeton, koska kantajat ovat soveltaneet raideliikenteeseen käytettävää sähköä koskevaa alennusjärjestelmää jo vuosien ajan; koska Saksan viranomaiset ja tuomioistuimet ovat useaan kertaan tarkastaneet kyseisen järjestelmän ja todenneet sen kilpailuoikeuden mukaiseksi ja koska vastaus komission perustavanlaatuisena pitämään kysymykseen eli siihen, onko alennusjärjestelmä ”objektiivisesti perusteltu”, olisi voitu saada vähemmän pakottavalla tavalla, eli tietopyynnön avulla.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1).